Rikunarita-ORG/Wikinium huggingface dataset:
# Cumpusituri

Cumpusituri francisi Louis-Nicolas Clérambault
Nu **cumpusituri** (dû latinu *componĕre*; â littra: mèttiri nzemi; pl: cumpusitura) e' nu musicista chi crea o scrivi mùsica. Pò èssiri mùsica vucali (pi cantanti o coru), mùsica di strummentu, mùsica alittrònica, e mùsica chi è na cumminazzioni di tutti sti furmi. Nu cumpusituri pò criari mùsica d'ogni gèniri: mùsica clàssica, mùsica di tiatru, blues, mùsica folk, jazz, e pop. Di sòlitu, li cumpusitura scrìvinu la sò mùsica usanu nutanni, zzoè, la nutazzioni musicali.

Tanti cumpusitura sunnu macari sperti nnâ materia cullijati, comu lu cantari, strummenta musicali, o fari dirittura d'orchestra. Asempi di cumpusitura chi sunnu nutati macari pâ so capacitati ntripittativi sunnu J. S. Bach (organista), Mozart (viulinu e chianuforti) e Beethoven, Liszt e Chopin (pianisti). St'ammiscata di materî musicali pò èssiri ùtili p'un cumpusituri picchì furnisci cumpunenti pràtici supra diversi aspetti musicali nicissari pi rinèsciri a criari li cumpusizzioni.

Cchiù ginirali, li cumpusitura ponnu viniri d'àutri tradizzioni musicali chi crèanu mùsica, puru si nun ùsanu na nutazzioni scritta: p'asempiu, blues o cantanti folk e chitarristi chi crèanu brani ô mprontu.

## Talìa macari

* Cumpusitura cèlibbri
* Cumpusitura taliani

|  |
| --- |
|  |
| Artìculu dâ seria **Mùsica** |
| **ARTÌCULI E LISTI** |
|
Storia di la mùsica
Tiurìa | Gènira | Strummenta
Dirittura | Òpiri / Album / Gruppi |
| **CATIGURÌI** |
|
Cumpusitura | Mùsica | Gruppi Cantanti |
# Tours

La cattidrali di *Saint-Gatian*
**Tours** è na citati francisi di 129.509 abbitanti (*ntô 1999*) situata ntô dipartimentu di l'Indre-et-Loire, ntâ Région Centre (*Riggiuni Centru*).
Ntâ lingua francisi, li sô abbitanti si chiàmanu "*tourangeau*", pi l'òmini, e "*tourangelle*", pî fìmmini.

## Giografìa

La citati s'attrova supra li ciumi Loira e Cher, a 76 metri supra lu liveddu dû mari.

## Storia

Nta l'èbbica gàddica fu un centru assai mpurtanti comu nu puntu di attravirsamentu dâ Loira. Nta chistu tirritoriu ci campàu na tribbù gàddica dî "*Turones*" e accussì la citati pigghiàu lu sô nomu urigginaru di "*Civitas Turonorum*".

## Munumenti cchiù mpurtanti

* Cattidrali di *Saint-Gatien* (*San Gazzianu*)
* Crèsia di *Saint-Julien* (*San Julianu*)
* Basìlica di *Saint-Martin* (*San Martinu*)
* Palazzu *des Archevêques* (*di l'Arcivèscuvi*), attuari Musìu dî Beddi Arti (*Musée des Beaux-Arts*)
* Palazzu *Goüin*
* Cumplessu architittònicu pressu la Basìlica, cû Municìpiu (*Hôtel de Ville*) e la Stazzioni di Tours, custruiutu di l'architettu di Tours Victor Laloux.

## Ùrtimi sìnnaci

Lu municìpiu di Tours
* 1899-1912: Eugène Pic Paris
* 1912-1919: Albert Letellier
* 1919-1925: Camille Chautemps
* 1925-1942: Ferdinand Morin
* 1942-1944: René Guerrier
* 1944-1947: Jean Meunier
* 1947-1959: Marcel Tribut
* 1959-1995: Jean Royer
* 1995 a oggi: Jean Germain

## Dimugrafìa

Evoluzzioni demugràfica| 1962 | 1968 | 1975 | 1982 | 1990 | 1999 |
| --- | --- | --- | --- | --- | --- |
| 107 544 | 128 120 | 140 686 | 132 209 | 129 509 | 132 820 |
| Nùmmaru dû 1962: Pupulazzioni assinza doppiu contu]. |

## Lijami di fora

* Situ officiari dâ citati di Tours
* Situ officiari dû turismu di Tours

Rifirimenti: Tours in italiano